Oficiālais Vēstnesis L 342 , 24/11/1989 Lpp. 0011 - 0012

Speciālizdevums somu valodā: Nodaļa 4 Sējums 3 Lpp. 0143

Speciālizdevums zviedru valodā: Nodaļa 4 Sējums 3 Lpp. 0143



Komisijas Regula (EEK) Nr. 3506/89 (1989. gada 23. novembris), ar kuru groza Regulu (EEK) Nr. 3703/85, ar ko nosaka sīki izstrādātus noteikumus kopīgo tirdzniecības standartu piemērošanai dažām svaigām vai dzesinātām zivīm EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1981. gada 29. decembra Regulu (EEK) Nr. 3796/81 par zvejniecības produktu tirgus kopējo organizāciju [1], kurā jaunākie grozījumi izdarīti ar Regulu (EEK) Nr. 1495/89 [2], un jo īpaši tās 4. panta 4. punktu, ņemot vērā Padomes 1976. gada 19. janvāra Regulu (EEK) Nr. 103/76, ar ko nosaka kopīgos tirdzniecības standartus dažām svaigām vai dzesinātām zivīm [3], kurā jaunākie grozījumi izdarīti ar Regulu (EEK) Nr. 33/89 [4], un jo īpaši tās 6. panta 7. punktu, 8. panta 5. punktu un 9. pantu, tā kā iespējams sekmēt kontroles pasākumu ieviešanu; tā kā būtu jāparedz pietiekams laiks dažu svaigu vai dzesinātu zivju šķirošanai un marķēšanai; tā kā pieredze rāda, ka paraugu atlases sistēma būtu jāattiecina arī uz pelaģiskajām zivju sugām, kas nav siļķes un skumbrijas; tā kā tādēļ būtu jānosaka sīki izstrādāti ieviešanas noteikumi sugām, uz kurām attiecas šī sistēma; tā kā tādēļ būtu jāgroza Komisijas Regula (EEK) 3703/85 [5], tā kā šajā regulā paredzētie pasākumi saskan ar Zvejniecības produktu pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulu (EEK) Nr. 3703/85 groza šādi. 1. Minētās regulas 7., 8. un 9. pants kļūst par 10., 11. un 12. pantu. Regulas 11. panta trešajā ievilkumā vārdus "7. pants" aizstāj ar "10. pants". 2. Ar šādu 6. - 9. pantu aizstāj 6. pantu: "6. pants Regulas (EEK) Nr. 103/76 7. un 8. pantā minētā lieluma kategorija un svaiguma pakāpe tiek šķirota un norādīta, nosakot pietiekamu laika posmu līdz brīdim, kad produkts tiek pirmo reizi piedāvāts pārdošanā, lai sekmētu Regulas (EEK) Nr. 3796/81 4. pantā minēto apskati. 7. pants 1. Regulas II pielikumā uzskaitīto sugu šķirošana pa dažādām svaiguma un lieluma kategorijām, par pamatu ņemot paraugu atlases sistēmu, kā paredzēts Regulas (EEK) Nr. 103/76 9. pantā, notiek atbilstīgi turpmākajos punktos un 8. pantā izklāstītajai kārtībai. 2. Paraugus ņem tā, lai tie būtu raksturīgi dotajai partijai, ievērojot tirdzniecības praksi, ko šajā jautājumā piemēro dalībvalstīs. Paraugus ņem regulāri, atkarībā no to svara un no kopējā pārdošanai piedāvātā daudzuma. 3. Paraugus no pārdošanai piedāvātā daudzuma ņem šādi, ar noteikumu, ka to svars ir ne mazāks par 0,08 % no jebkura daudzuma, kas pārsniedz 100 tonnu: Pārdošanai piedāvātais daudzums (tonnās) | Minimālais svars, no kura ņem paraugus (kg) | Līdz 5: | 8 | 5 vai vairāk, bet mazāk par 15 | 20 | 15 vai vairāk, bet mazāk par 40 | 40 | 40 vai vairāk, bet mazāk par 60 | 60 | 60 vai vairāk, bet mazāk par 80 | 80 | 80 vai vairāk, bet mazāk par 100 | 100 | 100 vai vairāk | 120 | 4. Ja izkraušanu krastā veic kuģis, kas aprīkots ar zivju tvertnēm, paraugus ņem no katras tvertnes, ievērojot iepriekš minētos noteikumus. 8. pants 1. Katrā paraugā visas zivis šķiro saskaņā ar Regulu (EEK) Nr. 103/76. Svaigumu nosaka atbilstīgi šīs regulas A pielikuma I punktā minētajiem kritērijiem. Pārdošanai paredzētos daudzumus sašķiro tādās pašās kategorijās kā daudzumus, kurus iegūst, sašķirojot atlasītās zivis, ar noteikumu, ka attiecīgo daudzumu vizuālā apskate nerada nekādas šaubas par to, vai šis paraugs ir tipisks. Ir pieļaujamas 2. pantā minētās lieluma un svaiguma izmaiņas. 2. Ja paraugs norāda, ka: a) pārbaudīto zivju īpatsvars, kas atbilst vairāk nekā 10 % no atlasītā daudzuma, pieskaitāms B kategorijai, minimālajam svaram, no kura ņem paraugu, jābūt vismaz divreiz lielākam nekā svaram, kurš norādīts 7. panta 3. punktā. Atbilstīgu zivju skaitu pārbauda saskaņā ar svaiguma kritērijiem, kas norādīti Regulas (EEK) Nr. 103/76 A pielikuma II punktā. Attiecīgos daudzumus var sašķirot kategorijā, kas ir augstāka par B kategoriju, ja visu otrā parauga zivju kvalitāte ir labāka nekā B kategorijai pieskaitāmā kvalitāte; b) pārbaudīto zivju īpatsvars neatbilst realizēšanai lietošanai pārtikā paredzētajām prasībām, attiecīgos daudzumus nedrīkst izmantot šim mērķim, ja vien saskaņā ar Regulas (EEK) Nr. 103/76 6., 7. un 8. pantu šķirošana nenorāda uz to, ka šeit minēto daudzumu var realizēt lietošanai pārtikā; c) daži daudzumi nav viendabīgi svaiguma un lieluma ziņā, par papildus atlasāmo paraugu svaru lemj Regulas (EEK) Nr. 103/76 11. pantā minētie eksperti. 3. Ja zivju vizuālajā apskatē redzams, ka tās uz kuģa klāja nav uzglabātas atbilstīgi Regulas (EEK) Nr. 103/76 6. panta 6. punktā minētajam, tad piemēro šā panta 2. punkta a) apakšpunktā minēto novērtējuma metodi. 9. pants Dalībvalstis regulāru pārbaužu veidā nodrošina to, ka Regula (EEK) Nr. 103/76 tiek ievērota produktiem, kas sašķiroti atbilstīgi paraugu atlases procedūrai." 3. Pielikums kļūst par I pielikumu un tam pievieno šādu II pielikumu: " II PIELIKUMS 1. Clupea harengus sugas siļķes. 2. Sardina pilchardus sugas sardīnes. 3. Scomber scombrus sugas skumbrijas. 4. Scomber japonicus sugas skumbrijas. 5. Stavridas (Trachurus spp.). 6. Anšovi (Engraulis spp.). 7. Maena smaris sugas smarīdas. " 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 23. novembrī Komisijas vārdā — priekšsēdētāja vietnieks Manuel Marín [1] OV L 379, 31.12.1981., 1. lpp. [2] OV L 148, 1.6.1989., 1. lpp. [3] OV L 20, 28.1.1976., 29. lpp. [4] OV L 5, 7.1.1989., 18. lpp. [5] OV L 351, 28.12.1985., 63. lpp. --------------------------------------------------